BJP अध्यक्ष 14 जून को होशियारपुर में; केंद्रीय गृहमंत्री का 18 को गुरदासपुर में प्रोग्राम
केंद्र सरकार के शासन के 9 साल पूरे होने पर केंद्रीय गृह मंत्री अमित शाह और भाजपा के राष्ट्रीय अध्यक्ष जेपी नड्‌डा पंजाब आएंगे। यह जानकारी भाजपा प्रवक्ता अनिल सरीन ने दी।
केंद्र सरकार के शासन के 9 साल पूरे होने पर केंद्रीय गृह मंत्री अमित शाह और भाजपा के राष्ट्रीय अध्यक्ष जेपी नड्‌डा पंजाब आएंगे। यह जानकारी भाजपा प्रवक्ता अनिल सरीन ने दी। अनिल सरीन ने बताया कि भाजपा अध्यक्ष जेपी नड्‌डा 14 जून को होशियारपुर आएंगे। जबकि केंद्रीय गृह मंत्री अमित शाह 18 जून को गुरदासपुर दौरे पर पहुंचेंगे।
दोनों नेताओं द्वारा पंजाब में विशाल रैली की जाएगी। गौरतलब है कि पंजाब भाजपा द्वारा केंद्र की मोदी सरकार के 9 साल पूरे होने पर जनसभाएं, रैली समेत अन्य कई प्रोग्राम किए जाएंगे।
घर-घर तक उपलब्धियां गिनाएगी भाजपा 
पंजाब भाजपा अध्यक्ष अश्वनी शर्मा ने केंद्र सरकार के 9 साल पूरे होने पर प्रेस कॉन्फ्रेंस की थी। उन्होंने बताया कि हर राज्य में कलस्टर बनाए गए हैं। इनमें केंद्रीय मंत्रियों समेत अन्य नेता और कार्यकर्ता घर-घर जाकर लोगों को मोदी सरकार के 9 साल की उपलब्धियों और योजनाओं के बारे में जागरूक करेंगे।